Champlainsjøen
Store norske leksikon,Geografi,Verdens geografi,Nord- og Mellom-Amerika,USAs geografi,Natur og landemerker i USA
Champlainsjøen er en innsjø i Nord-Amerika, hovedsakelig i USA, delt mellom delstatene New York og Vermont. Den strekker seg cirka 10 kilometer inn i Canada.
Med tilsig av vassdrag fra Adirondack Mountains og Green Mountains er Champlainsjøen 1127 kvadratkilometer stor. Sørenden er forbundet med Hudsonelva gjennom den 97 kilometer lange Champlain-kanalen. Richelieu-elva i nord renner ut i Saint Lawrence-elva.Samuel de Champlain oppdaget innsjøen i 1609. Under uavhengighetskrigen bygde den amerikanske generalen Benedict Arnold en krigsflåte og vant slaget ved Valcour. Innsjøen var en viktig innfallsport for angrep på britisk Canada i krigene 1754–1763, 1775–1783 og 1812–1815. Les mer i Store norske leksikon USAs geografi Canadas geografi